2019. gada 22. maijā Rīkojums Nr. 235

Rīgā (prot. Nr. 25 3. §)

**Par darba grupu Eiropas Savienības**

**stratēģijas Baltijas jūras reģionam rīcības plāna īstenošanai**

1. Lai koordinētu nozaru ministriju, kā arī sociālo partneru un nevalstisko organizāciju sadarbību, nacionālā līmenī īstenojot Eiropas Savienības stratēģijas Baltijas jūras reģionam (turpmāk – stratēģija) rīcības plānu (turpmāk – rīcības plāns), izveidot darba grupu šādā sastāvā:

Darba grupas vadītājs

A. Sarkanis – Ārlietu ministrijas Eiropas departamenta direktors

Darba grupas locekļi:

I. Andžāne – Aizsardzības ministrijas Aizsardzības plānošanas un analīzes departamenta Aizsardzības plānošanas nodaļas vecākā referente

I. Apokins – Vides aizsardzības un reģionālās attīstības ministrijas Klimata pārmaiņu departamenta direktora vietnieks

M. Augstmane – Satiksmes ministrijas Jūrlietu departamenta vecākā referente

A. Babiča – Izglītības un zinātnes ministrijas Politikas iniciatīvu un attīstības departamenta vecākā eksperte

A. Bless – Veselības ministrijas Eiropas lietu un starptautiskās sadarbības departamenta vecākais eksperts

M. Braslava – Kultūras ministrijas Starptautiskās sadarbības un Eiropas Savienības politikas nodaļas vecākā referente

R. Bula – Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas trešā sekretāre

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

J. Jakovļeva – Vides aizsardzības un reģionālās attīstības ministrijas Attīstības instrumentu departamenta Teritoriālās sadarbības nodaļas vecākā eksperte

L. Jenča – Tieslietu ministrijas Eiropas lietu departamenta direktore

V. Kalvāne – Iekšlietu ministrijas Nozares politikas departamenta Plānošanas nodaļas vadītāja

K. Karolis – Izglītības un zinātnes ministrijas Augstākās izglītības, zinātnes un inovāciju departamenta vecākais eksperts

K. Kedo – Vides aizsardzības un reģionālās attīstības ministrijas Telpiskās plānošanas departamenta Telpiskās plānošanas politikas nodaļas vadītāja

G. Lukstiņa – Latvijas Pašvaldību savienības padomniece

A. Nikodemusa – VASAB (Vīzija un stratēģijas apkārt Baltijas jūrai) sekretariāta vadītāja

M. Rone – Ekonomikas ministrijas Eiropas Savienības un ārējo ekonomisko attiecību departamenta Eiropas Savienības lietu nodaļas vadītāja

I. Rozenšteine – Satiksmes ministrijas Attīstības un finanšu plānošanas departamenta direktora vietniece

I. Staņislavska – Ārlietu ministrijas Eiropas departamenta Baltijas valstu, Ziemeļvalstu un reģionālās sadarbības nodaļas vadītāja

I. Stepiņa – Latvijas Darba devēju konfederācijas ģenerāldirektora vietniece starptautiskajos, Eiropas Savienības un projektu vadības jautājumos, starptautisko un Eiropas Savienības lietu eksperte

I. Tāre – Labklājības ministrijas Starptautiskās sadarbības un Eiropas Savienības politikas departamenta direktore

E. Veidemane – VASAB (Vīzija un stratēģijas apkārt Baltijas jūrai) sekretariāta vadītāja vietniece

V. Vesperis – Pārresoru koordinācijas centra vadītāja vietnieks, Attīstības uzraudzības un novērtēšanas nodaļas vadītājs

A. Zambžetskis – Finanšu ministrijas Eiropas Savienības fondu stratēģijas departamenta Uzņēmējdarbības un inovāciju attīstības nodaļas vecākais eksperts

B. Zasa – Vides aizsardzības un reģionālās attīstības ministrijas Vides aizsardzības departamenta Ūdens resursu nodaļas vecākā eksperte

M. Zvirgzdiņa – Ekonomikas ministrijas Enerģijas tirgus un infrastruktūras departamenta vecākā eksperte

2. Darba grupas pārstāvji atbilstoši kompetencei ir atbildīgi par:

2.1. attiecīgās ministrijas sadarbību tās atbildības jomās ar rīcības plānā noteiktajiem politikas jomu un horizontālo darbību koordinatoriem;

2.2. rīcības plānā iekļauto projektu un to īstenošanas analīzi, priekšlikumu izvērtēšanu un iesniegšanu darba grupai.

3. Ārlietu ministrijai nodrošināt darba grupas sanāksmju organizēšanu, Latvijas interešu apzināšanu, Latvijas pozīciju sagatavošanu, vispārējo stratēģijas uzraudzību un ziņojumu sniegšanu Saeimas Eiropas lietu komisijai par stratēģijas ieviešanu.

4. Darba grupai nodrošināt nozaru ministriju, sociālo partneru un nevalstisko organizāciju koordinētu sadarbību rīcības plāna īstenošanā, nodrošinot informācijas apmaiņu un viedokļu saskaņošanu, un sniegt rīcības plāna kārtējā pārskata sagatavošanai nepieciešamo informāciju.

5. Darba grupas vadītājs, ja nepieciešams, dalībai darba grupā ir tiesīgs pieaicināt citus speciālistus un ekspertus.

6. Atzīt par spēku zaudējušu Ministru kabineta 2016. gada 7. jūnija rīkojumu Nr. 318 "Par darba grupu Eiropas Savienības stratēģijas Baltijas jūras reģionam rīcības plāna īstenošanas koordinācijai" (Latvijas Vēstnesis, 2016, 111. nr.).

Ministru prezidents A. K. Kariņš

Ārlietu ministra vietā –

finanšu ministrs J. Reirs